Jordin Sparks

Jordin Sparks (født 22. desember 1989 i Phoenix, Arizona) er en amerikansk vokalist og vinner av sjette sesong av American Idol i 2007.

Tidlig liv 
Jordin er barn av NFL-spiller Phillippi Sparks og Jodi Weidmann, og ble født i Arizona i 1989. Hun har en yngre bror (Phillippi Sparks, Jr) som også spiller amerikansk fotball. Hun bodde i en periode i New Jersey hvor hun gikk på Orchard Elementary School. Hun gik så på Northwest Community Christian School i Arizona ut 8 klasse, hvor hun så gikk på Sandra Day O'Connor High School frem til 2006. Hun fikk så hjemmeundervisning for å kunne konsentrere seg å synge. Hun begynte med å ta sangtimer i en alder av 14 år hos sangpedagog Melissa Black. 

Jordin er evangelist og går i Calvary Community Church i Phoenix, Arizona. På hennes American Idol biografi takker hun sine foreldre og Gud for at hun vant. Hun går med en «Purity/promise ring» som symboliserer at hun vil være jomfru frem til hun gifter seg, noe som hun adresserte på 2008 MTV Video Music Awards da Russell Brand gjorde narr av ringene til Jonas Brothers. Hun sa senere i programmet da hun mottok en pris;  «I just have one thing to say about promise rings. It's not bad to wear a promise ring, because not everybody — guy or girl — wants to be a slut» (jeg har bare en ting å si om løfteringer. Det er ikke noe galt å gå med løftering, fordi ikke alle – gutter eller jenter – vil være promiskuøse). 

Før hun deltok i Idol deltok og vant hun flere talentkonkurranser; Sprite Rising Star, GMA Academy, The Proof Is In The Pudding Contest, NBC/PAX America's Most Talented Kids, Colgate Country Showdown og 2007 Drug Free AZ Superstar Search. Hun var en av 6 vinnere av Next Plus Size Model av Phoenix Torrid.

American Idol 
Jordin prøvesang for American Idol sjette sesong på sommeren 2006 i Phoenix, og igjen i Seattle etter å ha vunnet Arizona Idol. Hun fikk gullbillett i Seattle og gikk direkte til Hollywoodrunden. På topp elleve finalistrunden sang Jordin Shirley Bassey sin versjon av «I (Who Have Nothing)», og dommerne Simon Cowell og Randy Jackson sa at det var den beste vokale prestasjonen siden showet begynte. Mens hun er med i American Idol får Jordin sin egen fanklubb med navnet «Sparkplugs», som oppretter egen nettside. Jordin vant American Idol sesong seks 23. mai 2007 uten noengang å ha vært blant de 3 på bunn i løpet av sesongen. Hun opptrådte to ganger i den syvende sesongen; en gang i duett med Chris Brown med sangen «No Air», og senere med sangen «One Step at a Time» i finalen.

Etter American Idol 

Hun ga ut albumet Jordin Sparks i november 2007. Albumet inneholder bl.a hiten «No Air» som endte på 3.-plass på den amerikanske Billboard listen. Albumet endte på 10.-plass på albumlisten. I 2008 sang hun den amerikanske nasjonalsangen The Star-Spangled Banner på Superbowl XLII. Hun var også med på Alicia Keys sin USA turne samme år som oppvarmingsartist. Hun ble nominert til Best Female Video and Best New Artist på 2008 MTV Video Music Awards 7. september 2008. Hun vant Best Adult Contemporary Artist på American Music Awards samme år. Hun har også sin egen kleskolleksjon; «Sparks». Hennes andre studioalbum er beregnet til å bli utgitt på sommeren 2009.

Diskografi 

 Studioalbum
 2007: Jordin Sparks
 2009: Battlefield

 EP-er
 2003: For Now
 2007: Jordin Sparks

Priser 
 NAACP Image Awards – Best New Artist (2008)
 BET Pre-Show Awards – Heart Break Video for «No Air» (2008)
 BET Awards – CoverGirl & Olay Beautiful Face award (2008)
 Teen Choice Awards – Choice Music: Hook-Up for «No Air» (2008)
 London BMI Award – Pop Award: Tattoo (2008)
 American Music Awards – Best Adult Contemporary Artist (2008)

Referanser

Eksterne lenker 
 
 
 
 
 Jordin Sparks hos MySpace

Sangere fra USA
Idol-deltakere i USA
Personer fra Phoenix
Personer fra Glendale